Путь домой

«Путь домой» (2003 йылға тиклем — «На дне») — 1994 йылдан алып Санкт-Петербург ҡалаһында сыҡҡан урам гәзите; 2003 йылдан башлап журнал форматында айына 2 тапҡыр баҫылып сыға, ә 2008 йылдан алып — йәнә гәзит булараҡ сыға.

Баҫманың төп маҡсаты булып йортһоҙҙарға үҙҙәренә ашау һәм ғүмер итеү өсөн тормошҡа ашырлыҡ һәм легаль аҡса эшләү мөмкинлеген биреү, һәм тағы ла йәмғиәттә йортһоҙҙарға ҡарата мөнәсәбәтте үҙгәртеү булып тора.

Мөхәррире — Аркадий Тюрин.

 Бизнес-модель 
Ваҡытлы баҫманың бизнес моделе урам гәзите принциптарында нигеҙләнгән:
 гәзит таратыусыһы булып йортһоҙ йәки йортһоҙ ҡалыу ҡурҡынысы аҫтында булған кеше була ала;
 гәзит таратыусыһы ваҡытлы баҫманың даналарын 50 % ташлама менән һатып ала һәм һуңынан уларҙы тулы хаҡҡа һата;

 тик иғлан ителгән хаҡ менән һәм баҫма урынлаштырған ҡағиҙәләргә ярашлы һата.

 гәзит таратыусыға хаҡты үҙ ҡарары менән үҙгәртереү тыйыла;
 гәзит таратыусыһы нәшриәт менән билдәләнгән һатыу һәм һатып алыусылар менән аралашыу ҡағиҙәләрен үтәргә тейеш.

 Тарих 
1993 йылда Санкт-Петербург ҡалаһында «Ночлежка» мәрхәмәтлелек ойошмаһы А3 форматындағы «На дне» урам гәзитен ойоштора. Баҫманың тәүге һаны 1994 йылдың 5 сентябрендә баҫылып сыға.

Сығанаҡтар фекеренсә, гәзиттең исеме ХХ быуат башында Мәскәүҙә китап менән сауҙа итеүсе П. Максимов менән нәшер ителгән шул уҡ исемдәге гәзиттән алыныуы мөмкин.

Гәзит форматында баҫманың күп өлөшөн ҡала ваҡиғалары, публицистика, хәҙерге заман һынлы сәнғәт, музыка, кино, һәм тағы ла Санкт-Петербург һәм Мәскәү ҡалаларының театр-күргәҙмә һәм концерт-клуб афишалары тураһында мәғлүмәт биләй. «На дне» гәзитендә, шул иҫәптән йортһоҙҙар менән ижад ителгән, хикәйәләр һәм шиғырҙар баҫылып сыға.

Баҫманы төҙөүҙә журналистар, әҙиптәр, тәнҡитселәр — Лариса Петрова, Андрей Кудряшов, Дмитрий Пиликин, Олег Юрченко, Нина Захарова, Алексей Варсопко, Анна Комарец, Евгений Майзель, Александр Покровский, Владимир Нахимов, Эмилия Кундышева һәм башҡалар, фотографтар — Андрей Чежин, Игорь Лебедев, Андрей (Вилли) Усов, Дмитрий Виленский һәм башҡалар, рәссам — Александр Менус ҡатнашалар.
Тәүге мөхәррир Марина Дмитриева, баҫтырып сығарыусы нәшерсе — Валерий Соколов булған.

Гәзит редакцияһы төрлө проекттарҙа «АХЕ» театраль төркөмө, «Галерея-21» һәм «Борей» сәнғәт күргәҙмәләре, «Пушкинская 10» мәҙәни үҙәге, «Кибер-феминклуб» менән хеҙмәттәшлек иткән.

1995 йылда гәзит Халыҡ-ара урам гәзиттәре селтәренең (, ) ағзаһы була.

Соколов һүҙҙәренә ярашлы, 1999 йылда гәзит килемһеҙ була һәм сығымдар башҡа проекттар иҫәбенә ҡаплана. Бер һанынының тиражын баҫтырып сығарыу 12500 АҠШ доллары тәшкил итән. Авторҙарға гонорар түләнмәһәлә, Санкт-Петербургта «На дне» гәзитендә эшләү модаға керә.

2000—2001 йылдарҙа гәзиттең тиражы 23—25 мең данаға барып еткән.

2000 йылда «На дне» гәзите янында йортһоҙҙар өсөн арт-студия ойошторола.

2003 йылдың 27 майында, профессиональ маркетологтар менән кәңәшләнгәндән һуң, «На дне» гәзите кеҫә форматындағы «Путь домой» журналына үҙгәртелә. Журналды «Новые социальные решения» коммерция булмаған хеҙмәттәшлек менән нәшер ителә.

2004 йылда «Ночлежка» мәрхәмәтлелек фонды президенты Валерий Соколов гәзиттең тағы ла дүрт һанын баҫтырып сығара, улар менән бергә «На дне» гәзите форматында барлығы 168 һан баҫылып сыҡҡан.

2003 йылдан алып «Путь домой» ваҡытлы баҫмаһының командаһы йортһоҙҙар өсөн футбол буйынса чемпионаттар уҙғара.

Мөхәррир Аркадий Тюрин һүҙҙәре буйынса, 2003—2004 йылдарҙа баҫмала тираждың бик ныҡ кәмеүе күҙәтелә, әммә 2007 йылда ул күтәрелә һәм ҡала буйынса йылына 5 мең данаға етәМөхәррир Аркадий Тюриндың интервьюһы..

2004 йылда арт-студия эштәренең тәүге күргәҙмәһе үткәрелә.

2008 йылдың 27 майында журнал кире гәзит итеп үҙгәртелә.

 Иҫкәрмәләр 

 Һылтанмалар 
 Рәсми сайт: 
 Аркадий Тюриндың интервьюлары:
 «У наших продавцов не будет безымянных могил».
 «Мы люди, мы птицы, мы дети природы». Женщины мира читают стихи бездомного .
 Аркадий Тюрин.
 Аркадий Тюрин: «Уличные издания — это живые существа».

Категория:Йортһоҙлоҡ
Категория:Алфавит буйынса гәзиттәр
Категория:Урыҫ телендә гәзиттәр
Категория:Социаль эшҡыуарлыҡ ойошмалары
Категория:Рәсәйҙә социаль эшҡыуарлыҡ
Категория:Урам гәзиттәре